ท่าอากาศยานดอนเมือง ยกระดับมาตรการตรวจคัดกรองผู้โดยสารขาเข้าระหว่างประเทศทุกเที่ยวบินอย่างเข้มงวด ป้องกันการแพร่ระบาดของโรค COVID-19
ท่าอากาศยานดอนเมือง ยกระดับมาตรการตรวจคัดกรองผู้โดยสารขาเข้าระหว่างประเทศทุกเที่ยวบินอย่างเข้มงวด ป้องกันการแพร่ระบาดของโรค COVID-19ท่าอากาศยานดอนเมือง บริษัท ท่าอากาศยานไทย จำกัด (มหาชน) หรือ ทอท. ชี้แจงขั้นตอนการคัดกรองผู้โดยสารที่เดินทางมาจากประเทศกลุ่มเสี่ยง ว่า ท่าอากาศยานดอนเมือง กำหนดให้เที่ยวบินที่มีต้นทางจากประเทศกลุ่มเสี่ยงสูงเข้าจอดที่อาคารเทียบอากาศยานหมายเลข 6 (Pier 6) ซึ่งเป็นหลุมจอดอากาศยานที่แยกออกมาจากอาคารผู้โดยสารระหว่างประเทศ อาคาร 1 (Isolated Area) โดยมีเครื่อง Thermo Scan ทีมแพทย์และเจ้าหน้าที่ด่านควบคุมโรคติดต่อระหว่างประเทศ เจ้าหน้าที่กรมแพทย์ทหารอากาศ และฝ่ายการแพทย์ บริษัท ท่าอากาศยาน-ไทย จำกัด (มหาชน) พร้อมอุปกรณ์ในการคัดกรองผู้โดยสาร หากพบผู้ต้องสงสัยติดเชื้อ จะดำเนินการตามมาตรการการป้องกันโรค COVID-19 ของกระทรวงสาธารณสุขอย่างเคร่งครัด สำหรับการคัดกรองเที่ยวบินขาเข้าระหว่างประเทศที่อาคารผู้โดยสารอาคาร 1 ซึ่งเป็นเที่ยวบินที่ไม่ได้มีต้นทางมาจากกลุ่มประเทศที่มีความเสี่ยงสูง ได้ติดตั้งเครื่อง Thermo scan จำนวน 2 จุด ณ บริเวณแนวทางเดินด้านทิศเหนือ ใกล้กับอาคารเทียบอากาศยานหมายเลข 2 (Pier 2) และบริเวณแนวทางเดินด้านทิศใต้ ใกล้กับอาคารเทียบอากาศยานหมายเลข 3 (Pier 3) อาคารผู้โดยสารระหว่างประเทศ อาคาร 1 หากพบว่าอุณหภูมิร่างกายสูงกว่าที่กำหนด จะมีเจ้าหน้าที่ดำเนินการตรวจสอบซ้ำอีกครั้ง ควบคู่กับการซักประวัติอาการป่วยว่ามีความผิดปกติในระบบทางเดินหายใจร่วมด้วยหรือไม่ เพื่อสกัดกั้นการแพร่ระบาดของเชื้อโรคต่อไปอย่างไรก็ตาม เพื่อเป็นการสร้างความมั่นใจให้กับผู้โดยสารและผู้ใช้บริการ จึงได้เพิ่มมาตรการทำความสะอาดแบบ Deep Clean อย่างต่อเนื่องสม่ำเสมอ โดยใช้น้ำยาฆ่าเชื้อโรคทำความสะอาดห้องน้ำ รถเข็นกระเป๋าสัมภาระผู้โดยสาร เคาน์เตอร์ให้บริการสายการบิน เคาน์เตอร์ประชาสัมพันธ์ รวมถึงเคาน์เตอร์ตรวจหนังสือเดินทาง ลิฟต์ ทางเดินเลื่อน ราวจับ ราวบันได และผิวสัมผัสบริเวณต่างๆ ภายในอาคารผู้โดยสารทั้งอาคาร 1 และอาคาร 2 และติดตั้งจุดบริการเจลแอลกอฮอล์ล้างมือสำหรับฆ่าเชื้อโรคแก่ผู้โดยสารตามจุดต่างๆ และยังคงเฝ้าระวังและติดตามข่าวสารตลอดหากได้รับการประกาศแจ้งเตือนการยกระดับในเรื่องดังกล่าว